
ŠAKIŲ RAJONO SAVIVALDYBĖS TARYBA

SPRENDIMAS

DĖL VIENKARTINIŲ PINIGINIŲ IŠMOKŲ SKYRIMO

2014 m. lapkričio 27 d. Nr. T-

Šakiai


Vadovaudamasi rajono savivaldybės tarybos 2010 m. gruodžio 23 d. sprendimu Nr. T-402 patvirtinto 2011-2017 metų plėtros strateginio plano 2.4.2.9. priemone ir atsižvelgdama į rajono savivaldybės Jaunimo reikalų tarybos 2010 m. spalio 6 d. posėdyje patvirtintus Jaunimo reikalų tarybos skiriamų apdovanojimų nuostatus bei Jaunimo reikalų tarybos patvirtintus kandidatus Jaunimo apdovanojimams gauti, rajono savivaldybės taryba n u s p r e n d ž i a,


skirti iš Jaunimo ir nevyriausybinių organizacijų programos (kodas 05) 250 Lt dydžio vienkartines pinigines išmokas:


1. Šakių „Žiburio“ gimnazijos mokinei Mildai Antanaitytei už puikų vadovavimą Šakių rajono moksleivių tarybai ir aktyvią visuomeninę veiklą.


2. Iš Šakių rajono kilusius studentus vienijančiai asociacijai „Mano Šakiai“ (pirmininkas Mindaugas Tarnauskas) už kultūrinių-socialinių projektų įgyvendinimą savo gimtinėje.


3. VšĮ „Mano skveras“ (direktorė Živilė Unguvaitytė) už kūrybinės grupės „Kosmonautas psichiatrinėje“ pristatymą, surengiant labdaringą renginį, skirtą VšĮ „Vaišnavų kultūros centras“ labdaros valgyklai paremti.


4. Neformaliai Zanavykų muziejaus jaunimo grupei (vadovė Rima Vasaitienė) už gausių jaunimo pajėgų įtraukimą į pažintinio-kultūrinio-edukacinio renginio „Muziejų naktį – pražydo tulpės ant močiutės kraičio skrynios“ organizavimą ir jaunatviško polėkio kupiną programą.


5. Atviram jaunimo centrui prie Šakių rajono savivaldybės jaunimo kūrybos ir sporto centro (jaunimo darbuotoja Judita Beržvinskaitė) - tapusiam puikia užuovėja jos ieškančiam jaunam žmogui ir patikimu partneriu kitoms jaunimo organizacijoms, vykdančioms savo veiklas.


6. Asociacijai Šakių rajono moksleivių taryba (pirmininkas Naglis Gudiškis) už netradicinę ir plačiai nuskambėjusią moksleivių iniciatyvą - Vasario 16-osios akciją „Mes mylime Lietuvą“, padariusią Vasario 16-osios šventę daug spalvingesne, įtraukusią rajono moksleivius, ugdančią jų pilietiškumą bei meilę tėvynei.


7. Kidulių bendruomenės centrui „Vinkšnupis“ (pirmininkė Zita Janulaitienė) už atviros jaunimo erdvės įkūrimą bei veiklos programos „Atviri namai Kidulių jaunimui“ įgyvendinimą.


8. Kriūkų bendruomenės centrui (pirmininkė Lilija Liutvinienė) už atviros jaunimo erdvės įkūrimą ir veiklos programos „Saugus ir turiningas jaunimo laisvalaikis Kriūkuose“ įgyvendinimą.


9. Gelgaudiškio bendruomenės centrui „Atgaiva“(pirmininkas Edgaras Pilypaitis) už atviros jaunimo erdvės įkūrimą ir veiklos programų „Atrask save“ bei „Jaunystės impulsas“ įgyvendinimą.


10. Šakių kultūros centrui (direktorius Raimondas Januševičius) už atviros jaunimo erdvės įkūrimą ir veiklos programos „Mama, negrįšiu namo – aš parke“ įgyvendinimą.

1. Parengto projekto tikslai ir laukiami rezultatai: paskatinti rajono jaunimui nusipelniusius asmenis, organizacijas, įmones ar įstaigas bei rajonui nusipelniusį jaunimą, jaunimo organizacijas, neformalias jaunimo grupes bei organizacijas, dirbančias su jaunimu, vienkartinėmis piniginėmis išmokomis rajono savivaldybės jaunimo reikalų tarybos nustatytu laiku, vieną kartą per metus.


2. Projekto rengimo metu gauti specialistų vertinimai ir išvados: įvertinus visų pasiūlytų kandidatų  nuopelnus, galutinį sprendimą, kurie taps laureatais, priėmė rajono savivaldybės Jaunimo reikalų taryba, posėdžio, įvykusio 2014 m. lapkričio 11 d., metu. Gauti teigiami Jaunimo reikalų tarybos narių vertinimai.


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal projektą: ---


4. Kiti, projekto rengėjų nuomone, reikalingi paaiškinimai: išmokos bus mokamos iš  Jaunimo ir nevyriausybinių organizacijų programos (kodas 05). Kandidatus Jaunimo apdovanojimams gauti  pasiūlė 4 juridiniai asmenys ir 11 fizinių asmenų. Buvo gauti 49 siūlymai šešioms nominacijoms (jaunimo lyderis, jaunimo organizacija, jaunimo partneris, jaunimo renginys, jaunimo iniciatyva, jaunimo indėlis Šakių rajonui). Jaunimo reikalų taryba nusprendė teigiamai įvertinti Atvirų jaunimo erdvių veiklą. 2014 metais pirmą kartą rajone veikė keturios Atviros jaunimo erdvės (Kiduliuose, Kriūkuose, Gelgaudiškyje ir Šakių kultūros centre), kuriose darbuotojai, dirbę visuomeniniais pagrindais, vykdė atvirą darbą su jaunimu, siekdami suteikti saugaus laisvalaikio ir prasmingo ugdimosi veiklos galimybes jauniems žmonėms sunkiai randantiems savirealizacijos erdves bei palengvinti jų integraciją į jų gyvenamąją aplinką. Atvirų jaunimo erdvių veiklos programos buvo įgyvendintos Jaunimo reikalų departamento prie Socialinės apsaugos ir darbo ministerijos bei rajono savivaldybės biudžeto lėšomis. 

